CELEX: 32007D0862
Language: sk
Date: 2007-12-13 00:00:00
Title: 2007/862/ES: Rozhodnutie Komisie z  13. decembra 2007 , ktorým sa mení a dopĺňa rozhodnutie 2006/805/ES o opatreniach na kontrolu zdravia zvierat v súvislosti s klasickým morom ošípaných v Maďarsku a na Slovensku [oznámené pod číslom K(2007) 6158] (Text s významom pre EHP )

21.12.2007   
            
            
               SK
            
            
               Úradný vestník Európskej únie
            
            
               L 337/119
            
         
      ROZHODNUTIE KOMISIE
   
   z 13. decembra 2007,
   ktorým sa mení a dopĺňa rozhodnutie 2006/805/ES o opatreniach na kontrolu zdravia zvierat v súvislosti s klasickým morom ošípaných v Maďarsku a na Slovensku
   [oznámené pod číslom K(2007) 6158]
   (Text s významom pre EHP)
   (2007/862/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na smernicu Rady 90/425/EHS z 26. júna 1990 týkajúcu sa veterinárnych a zootechnických kontrol uplatňovaných v obchode vnútri Spoločenstva s určitými živými zvieratami a výrobkami s ohľadom na vytvorenie vnútorného trhu (1), a najmä na jej článok 10 ods. 4,
   so zreteľom na smernicu Rady 89/662/EHS z 11. decembra 1989 o veterinárnych kontrolách v obchode vnútri Spoločenstva s cieľom dobudovania vnútorného trhu (2), a najmä na jej článok 9 ods. 4,
   keďže:
   
               (1)
            
            
               Rozhodnutie Komisie 2006/805/ES z 24. novembra 2006 o opatreniach na kontrolu zdravia zvierat v súvislosti s klasickým morom ošípaných v určitých členských štátoch (3) bolo prijaté ako reakcia na výskyt ohnísk klasického moru ošípaných v určitých členských štátoch. V uvedenom rozhodnutí sa stanovujú určité opatrenia na kontrolu nákazy týkajúce sa klasického moru ošípaných v uvedených členských štátoch.
            
         
               (2)
            
            
               Slovensko informovalo Komisiu o najnovšom vývoji tohto ochorenia diviačej zveri a o výskyte tohto ochorenia v okrese Nové Zámky, ktorý je ohraničený okresmi Komárno a Levice, na Slovensku a v župe Pešť v Maďarsku. Na základe dostupných epidemiologických informácií by sa oblasti na Slovensku a v Maďarsku, v ktorých sa uplatňujú kontrolné opatrenia týkajúce sa klasického moru ošípaných, mali upraviť tak, aby zahŕňali časti uvedených oblastí.
            
         
               (3)
            
            
               Stav výskytu chorôb na Slovensku sa výrazne zlepšil v regionálnych veterinárnych a potravinových správach v Trenčíne (do ktorej patria okresy Trenčín a Bánovce nad Bebravou), Prievidzi (do ktorej patria okresy Prievidza a Partizánske) a Púchov (do ktorej patrí iba okres Ilava). Opatrenia ustanovené v rozhodnutí 2006/805/ES týkajúce sa týchto oblastí by sa preto už nemali uplatňovať.
            
         
               (4)
            
            
               V záujme transparentnosti právnych predpisov Spoločenstva by sa mal zoznam príslušných členských štátov alebo ich regiónov, ako je stanovené v prílohe k rozhodnutiu 2006/805/ES, nahradiť znením prílohy k tomuto rozhodnutiu.
            
         
               (5)
            
            
               Rozhodnutie 2006/805/ES by sa preto malo zodpovedajúcim spôsobom zmeniť a doplniť.
            
         
               (6)
            
            
               Opatrenia stanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO ROZHODNUTIE:
   Článok 1
   Príloha k rozhodnutiu 2006/805/ES sa nahrádza textom uvedeným v prílohe k tomuto rozhodnutiu.
   Článok 2
   Toto rozhodnutie je určené členským štátom.
   
      V Bruseli 13. decembra 2007
      
         
            Za Komisiu
         
         Markos KYPRIANOU
         
         
            člen Komisie
         
      
   
   
      (1)  Ú. v. ES L 224, 18.8.1990, s. 29. Smernica naposledy zmenená a doplnená smernicou Európskeho parlamentu a Rady 2002/33/ES (Ú. v. ES L 315, 19.11.2002, s. 14).
   
      (2)  Ú. v. ES L 395, 30.12.1989, s. 13. Smernica naposledy zmenená a doplnená smernicou Európskeho parlamentu a Rady 2004/41/ES (Ú. v. EÚ L 157, 30.4.2004, s. 33).
   
      (3)  Ú. v. EÚ L 329, 25.11.2006, s. 67. Rozhodnutie naposledy zmenené a doplnené rozhodnutím 2007/631/ES (Ú. v. EÚ L 255, 29.9.2007, s. 45).
   
      PRÍLOHA
      
         
            „PRÍLOHA
            ČASŤ I
            1.   Nemecko
            A.   Porýnie-Falcko
            
                        a)
                     
                     
                        v okrese Ahrweiler: samosprávne obce Adenau a Altenahr;
                     
                  
                        b)
                     
                     
                        v okrese Daun: samosprávne obce Obere Kyll a Hillesheim, v samosprávnej obci Daun lokality Betteldorf, Dockweiler, Dreis-Brück, Hinterweiler a Kirchweiler, v samosprávnej obci Kelberg lokality Beinhausen, Bereborn, Bodenbach, Bongard, Borler, Boxberg, Brücktal, Drees, Gelenberg, Kelberg, Kirsbach, Mannebach, Neichen, Nitz, Reimerath a Welcherath, v samosprávnej obci Gerolstein lokality Berlingen, Duppach, Hohenfels-Essingen, Kalenborn-Scheuern, Neroth, Pelm a Rockeskyll a mesto Gerolstein;
                     
                  
                        c)
                     
                     
                        v okrese Bitburg-Prüm: v samosprávnej obci Prüm lokality Büdesheim, Kleinlangenfeld, Neuendorf, Olzheim, Roth bei Prüm, Schwirzheim a Weinsheim.
                     
                  B.   Severné Porýnie-Vestfálsko
            
                        a)
                     
                     
                        v okrese Euskirchen: mestá Bad Münstereifel, Mechernich, Schleiden a lokality Billig, Euenheim, Euskirchen, Flamersheim, Kirchheim, Kuchenheim, Kreuzweingarten, Niederkastenholz, Palmersheim, Rheder, Roitzheim, Schweinheim, Stotzheim, Wißkirchen (v meste Euskirchen) a samosprávne obce Blankenheim, Dahlem, Hellenthal, Kall a Nettersheim;
                     
                  
                        b)
                     
                     
                        v okrese Rhein-Sieg: mestá Meckenheim a Rheinbach, samosprávna obec Wachtberg, lokality Witterschlick, Volmershofen, Heidgen (v samosprávnej obci Alfter) a lokality Buschhoven, Morenhoven, Miel a Odendorf (v samosprávnej obci Swisttal);
                     
                  
                        c)
                     
                     
                        mesto Aachen: južne od diaľnic A 4, A 544 a od štátnej cesty B1;
                     
                  
                        d)
                     
                     
                        mesto Bonn: južne od štátnej cesty 56 a od diaľnice A 565 (Bonn-Endenich až Bonn-Poppelsdorf) a juhozápadne od štátnej cesty 9;
                     
                  
                        e)
                     
                     
                        v okrese Aachen: mestá Monschau a Stolberg a samosprávne obce Simmerath a Roetgen;
                     
                  
                        f)
                     
                     
                        v okrese Düren: mestá Heimbach a Nideggen a samosprávne obce Hürtgenwald a Langerwehe.
                     
                  2.   Francúzsko
            Územie departmánov Bas-Rhin a Moselle, ktoré sa nachádza západne od Rýna, a Marnsko-rýnsky prieplav, severne od diaľnice A 4, východne od rieky Sarre a južne od hranice s Nemeckom a od samosprávnych obcí Holtzheim, Lingolsheim a Eckbolsheim.
            ČASŤ II
            1.   Maďarsko
            Územie župy Nógrád a územie župy Pešť, ktoré sa nachádza severne a východne od rieky Dunaj, južne od hranice so Slovenskom, západne od hraníc so župou Nógrád a severne od diaľnice E 71.
            2.   Slovensko
            Územie regionálnych veterinárnych a potravinových správ (RVPS) Žiar nad Hronom (do ktorého patria okresy Žiar nad Hronom, Žarnovica a Banská Štiavnica), Zvolen (do ktorého patria okresy Zvolen, Krupina a Detva), Lučenec (do ktorého patria okresy Lučenec a Poltár), Veľký Krtíš (do ktorého patrí okres Veľký Krtíš), Komárno (do ktorého patrí územie nachádzajúce sa východne od diaľnice 64, severne od hraníc s Maďarskom a západne od okresu Nové Zámky), Nové Zámky (do ktorého patrí územie nachádzajúce sa východne od okresu Komárno a východne od diaľnice 64, južne od diaľnice 75 a severne od hranice s Maďarskom) a Levice [do ktorého patrí územie nachádzajúce sa východne od okresu Nové Zámky a východne od diaľnice 66 (E 77), južne od diaľnice 75, severne od hranice s Maďarskom a západne od okresu Veľký Krtíš].
            ČASŤ III
            1.   Bulharsko
            Celé územie Bulharska.”